sinarproject/legisdata huggingface dataset:
Pertanyaan 52: GARIS PANDUAN PENGUBAHSUAIAN RUMAH TERES KEPADA ASRAMA PELAJAR/AIRBNB
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN MICHELLE NG MEI SZE (N31 SUBANG JAYA)
Jawapan oleh: Y.A.B. Dato' Menteri Besar

Y.B. PUAN MICHELLE NG MEI SZE

Sila nyatakan status penggubalan Garis Panduan Pengubahsuaian Rumah Teres kepada Asrama Pelajar / AirBnB.

Sila nyatakan tarikh pelaksanaan Garis Panduan tersebut.

Sila nyatakan intipati Garis Panduan tersebut.

Y.A.B. Dato' Menteri Besar

Soalan (a) & (b) dijawab bersekali.

a) Pihak MBSA telah pun mengadakan beberapa siri mesyuarat penyelarasan teknikal yang telah diadakan bersama agensi berkaitan iaitu UPEN, Jabatan Tenaga Kerja, PLANMalaysia, MBPJ, MPSJ serta MPK pada 11 Oktober 2019 dan 15 Januari 2020. Perincian draf garis panduan ini akan dibincangkan semula dengan agensi yang berkaitan sebelum diangkat untuk mendapatkan kelulusan Kerajaan Negeri untuk diterima pakai dan dikuatkuasakan.

Intipati hasil perbincangan mengesyorkan bahawa asrama hanya dibenarkan di kawasan perniagaan atau di kawasan plot kediaman yang kosong dan belum dibangunkan untuk tempoh sementara sehingga pembangunan yang sebenar dimajukan. Bagi kawasan kediaman yang telah diduduki adalah tidak dibenarkan bagi mengekalkan fungsi sebagai kediaman keluarga dan mengelakkan kacau ganggu kepada komuniti setempat.